Title: Výsledky rozpočtového hospodárenia k 30
Author: agenda0
Company: agenda

Výsledky rozpočtového hospodárenia k 30.9.2001

             Rozpočtové hospodárenie SR v roku 2001 sa priebežne realizuje v hraniciach vymedzených   zákonom   o štátnom  rozpočte na  rok 2001 ( zákon   NR SR č.472/2000  Z.z.). Týmto zákonom boli stanovené 
- celkové príjmy ŠR vo výške 180 569,7 mil. Sk,
- celkové výdavky vo výške 217 764,6 mil. Sk ,
- schodok štátneho rozpočtu 37 194,9 mil. Sk, pričom §12 uvedeného zákona umožňuje okrem iného , zvýšiť  schodok  štátneho  rozpočtu o  sumu  prostriedkov  získaných vydaním  štátnych dlhopisov  na financovanie uvedených výdavkových titulov.
          V zmysle  tohto  zákona sa  uskutočňovala  realizácia  štátneho rozpočtu v priebehu roka 2001 a komplexná  správa  o plnení príjmov a výdavkov štátneho rozpočtu bola predmetom rokovaní vlády  SR  i   NR SR  v   termínoch   ako  určuje zákon   NR SR o rozpočtových pravidlách. Okrem toho, v  septembri   2001  MF   SR   predložilo   vláde SR    na   rokovanie iniciatívny  materiál " Predpoklad plnenia  štátneho  rozpočtu  v   roku 2001 a  návrh na riešenie vybraných výdavkových titulov". MF SR v  ňom  upozorňuje  vládu SR na faktory, ktoré vznikli v pocese schvaľovania, resp. po schválení zákona o štátnem rozpočte s cieľom iniciovať prijatie adekvátnych opatrení a postupu pri ich eliminácii. 
      Za sledované obdobie I. - III. štvrťrok 2001 dosiahli príjmy štátneho rozpočtu celkom 151 751,8 mil. Sk (84,0 %) , výdavky  boli  realizované v  objeme 174 629,7 mil. Sk  ( 76,4 %).   Rozpočtové   hospodárenie   za   uvedené   obdobie   skončilo   schodkom 
22 877,9  mil. Sk ( 47,8 %).  V porovnaní s rovnakým  obdobím predchádzajúceho roku príjmy štátneho rozpočtu boli nižšie o 10,1 mld Sk, výdavky štátneho  rozpočtu boli vyššie o 4,9 mld Sk. Schodok štátneho rozpočtu oproti tomu istému obdobiu minulého roku bol vyšší o 15,1 mld Sk.     
                                                                                                                                                                                                                                            v mil.Sk 

Ukazovateľ

kutočnosť
k 30.9.2000

rozpočet na 
 rok  2001

skutočnosť
  k 30.9.2001

% plnenia        rozpočtu

index  v    %  r.2001/2000

Príjmy ŠR | 161 869,3 | 180 569,7 | 151 751,8 | 84,0 | 93,7

VýdavkyŠR Vyd.vr.§12

161475,6^2)
  169 690,6

217 764,6
    228 464,6^1)

166 801,9^2)
   174 629,7

76,6
        76,4

103,3
     102,9

Saldo
Saldovr.§12

393,7^2)
   -  7 821,3

- 37 194,9
    - 47 894,9^1)

- 15 050,1^2)
   - 22 877,9

40,5
        47,8

x
      292,5

1)Rozpočet zvýšený o 10 700 mil Sk, z toho 8 000 na reštrukturalizáciu bánk a 2 700 z titulu  emisie  štátnych  dlhopisov na financovanie diaľnic,
2)Výdavky štátneho rozpočtu znížené o § 12 , výdavky použité na reštrukturalizáciu bánk (rok  2000  vo výške   8 215 mil. Sk a rok 2001 vo výške 7 827,8 mil. Sk)

 Hospodárenie v štátnom rozpočte  k 30.9.2001  charakterizovali  tieto skutočnosti :

- plnenie jednotlivých druhov daní bolo značne diferencované,
- časové  prekročenie  plnenia  celkových  príjmov  štátneho  rozpočtu  bolo  o 16,3 mld  Sk  v   dôsledku  vyššieho   plnenia  daňových príjmov o 3,1 mld Sk, nedaňových príjmov o 3,4 mld   Sk a  grantov  a  transferov  o 10,2 mld   Sk. Po vylúčení grantov  a  transferov a  po vylúčení   2,5 mld Sk osobitného odvodu  zisku   SPP, a.s.  realizovaného v predstihu môžeme hodnotiť   celkovo dosiahnuté príjmy ŠR  za   sledované obdobie ako prekročené o 3,6 mld Sk,
- časové neplnenie príjmov štátneho rozpočtu ,  bolo najmä   u dane z  príjmov  fyzických osôb   celkom (1,1 mld Sk), dane z  príjmov   vyberaných zrážkou   (1,9 mld Sk), spotrebných daní   (0,4 mld Sk), cla (0,4 mld Sk) a u príjmov zo splácania úverov, pôžičiek a  z  predaja  účastín   (0,4 mld Sk).
-  výdavky  štátneho  rozpočtu  boli   prekročené  o 11,3 mld Sk , čo  bolo   v súlade  s dosiah-    nutými  príjmami. Po odpočítaní výdavkov štátneho rozpočtu použitých na reštrukturalizáciu    bánk podľa § 12 ods. 5 Zákona č.472/2000  Z.z. boli výdavky časovo prekročené o 3,5 mld     Sk a schodok štátneho rozpočtu bol nižší o 12,8 mld Sk oproti časovo  primeranej  hodnote. 

   Rozdiely v plnení príjmov a výdavkov ŠR z hľadiska ich časovej primeranosti . 

                                                                                                                 údaje v mld Sk
Ukazovateľ | časové neplnenie rozpočtu | časové prekročenie rozpočtu

Príjmy spolu:
  z toho: 
 1. daň z príjmov  fyzických osôb 
 2. daň z príjmov právnických osôb
 3. daň z príjmov vyberaná zrážkou
 4. daň z majetku
 5. daň z pridanej hodnoty
 6. spotrebné dane
 7. clo
 8. dovozná prirážka
 9. nedaňové príjmy
10.granty a transfery 
11.príjmy zo splácania úverov, pôžičiek a z predaja úč.
12.ostatné

-

1,1
-
1,9
0,1
-
0,4
0,4
-

-
0,4
0,2

16,3

 -
2,3
-
-
4,6
-
-
0,3
3,4
10,2
-

Výdavky spolu:
  z toho:
1. bežné výdavky
2. kapitálové výdavky
3. účasť na majetku a úvery

-
                             -             -
            -

11,3

0,4
2,9
8,0

I. Príjmy štátneho rozpočtu 

         Ku koncu septembra 2001 celkové príjmy štátneho rozpočtu dosiahli  151 751,8 mil. Sk, čo je 84,0 % ročného rozpočtu. Oproti rovnakému obdobiu roka 2000 boli príjmy štátneho rozpočtu  nižšie  o 10 117,5 mil. Sk. Nižšie  príjmy  sú   dôsledkom  najmä   zrušenia dovoznej prirážky od  1. januára 2001^1) , zníženia daňového zaťaženia fyzických i právnických osôb v tomto roku^2) a nižších príjmov z  grantov  a  transferov . 
                                                                                                                          
Medziročná zmena jednotlivých druhov príjmov je nasledovná  :
                                                                                                                             v mil. Sk

Príjmy

Skutočnosť  
k 30.9.2000

Skutočnosť  
k 30.9.2001

Stĺpec            2-1

| 1 | 2 | 3
A. Daňové príjmy | 128 881,7 | 121 645,0 | - 7 236,7

1. Dane z príjmov, zisku a kap. majetku
2. Daň z majetku
3. Domáce dane na tovary a služby
4. Dane z medz. obchodu a transakcií

47 049,4
       1 141,8
     70 858,6
       9 831,9

43 151,8
       1 125,8
     74 531,0
       2 836,4

- 3 897,6
 -      16,0
   3 672,4
 - 6 995,5

B. Nedaňové príjmy | 12 836,2 | 19 372,7 | 6 536,5

C. Granty a transfery
D. Príjmy zo splácania úverov, pôžičiek a 
     z predaja účastín

18 903,6

        1 247,8

10 244,9

          489,2

- 8 658,7

 -    758,6

PRÍJMY  S P O L U : | 161 869,3 | 151 751,8 | -10 117,5

A. Daňové príjmy 

        Daňové   príjmy  sú   rozpočtované vo výške 158 087,0 mil. Sk. Ku   koncu   septembra 2001  boli daňové príjmy splnené v objeme  121 645,0 mil. Sk, t.j. na 76,9 % ročného rozpočtu. Tvoria podstatnú časť dosiahnutých príjmov, t.j. 80,2 %. Oproti tomu istému obdobiu roku 2000 je to menej o 7 236,7 mil. Sk. čo súvisí s uvedenou novelizáciou zákona č.466/2000 Z.z. a vyhláškou č. 451/2000 Z.z.

1) Vyhláška č. 451/2000 Z.z., ktorou sa zrušuje vyhláška MF SR č. 118/1999 Z.z. o dovoznej  prirážke v          znení   neskorších predpisov, s účinnosťou od 1.1.2001.
2)  Zákon   č. 466/2000 Z.z.,  ktorým  sa  mení  a  dopĺňa  zákon  č. 366/1999 Z.z.  o  daniach  z  príjmov  v       znení  neskorších  predpisov.  Zákon  nadobudol   účinnosť   1.1.2001,  s  výnimkou čl. I bodu 29, ktorý      nadobúda  účinnosť od 1.1.2002.

1.  Dane  z   príjmov,  zisku  a  kapitálového  majetku 

      Dane  z  príjmov, zisku a kapitálového  majetku  rozpočtované v objeme 58 702,0 mil. Sk, dosiahli 43 151,8 mil. Sk (73,5 %). V porovnaní s  rovnakým obdobím minulého roka boli tieto príjmy nižšie o 3 897,6 mil. Sk.  

a) Daň z príjmov fyzických osôb 
    Rozpočet  dane  z  príjmov  fyzických  osôb  je stanovený  v objeme 27 600,0 mil. Sk,              z toho  daň  z  príjmov  fyzických  osôb zo závislej činnosti  a   funkčných požitkov  je              rozpočtovaná  v  čiastke 22 900 mil. Sk a z podnikania a inej samostatne  zárobkovej               činnosti 4 700 mil. Sk. Dosiahnuté príjmy  z   dane  z   príjmov   fyzických   osôb                boli  vo  výške 19 561,5 mil. Sk,  čo  je 70,9 % z  celkového  rozpočtu. Z tejto sumy              pripadlo  na  daň   z   príjmov   fyzických   osôb   zo   závislej   činnosti  a funkčných               požitkov  15 784,8   mil. Sk   (68,9 %) a   na   daň   z    príjmov   z podnikania a inej               samostanej   zárobkovej    činnosti    3 776,7    mil. Sk   (80,4 %). Bol   zaznamenaný              medziročný nárast  týchto príjmov o 1 602,3 mil. Sk , aj keď v roku  2001 z   dôvodu              realizácie  nového  zákona o  dani  z  príjmov príšlo k zníženiu  daňového  zaťaženia                fyzických osôb. 

 b) Daň z príjmov právnických osôb  a  platby  daní  z minulých rokov
Dane z   príjmov   právnických osôb  rozpočtované v   čiastke  18 602,0 mil.  Sk  ku                koncu septembra  2001 dosiahli  objem 16 217,0  mil. Sk (87,2 %). Výška týchto                príjmov bola ovplyvnená  výškou  nárokov  na  vrátenie  daní  za  zúčtovanie   pred-                davkov  r. 2000  napriek  tomu, že Ústredné daňové riaditeľstvo SR v  zmysle úlohy                MF SR   prijalo   v   roku   2000   opatrenia   na   zníženie   vratiek v r.2001. Oproti                rovnakému  obdobiu   minulého  roka  boli  tieto  príjmy   nižšie   o  5 369,8 mil. Sk,               v dôsledku zníženia sadzby dane z príjmov právnických osôb zo 40 % na 29 %.

      c) Daň z príjmov vyberaná zrážkou 
  Príjmy  z  výnosov  tejto  dane  sú   v  rozpočte stanovené vo  výške 12 500,0  mil. Sk   a skutočný   výnos  za   sledované   obdobie  bol   7 455,1 mil.Sk , čo  bolo plnenie   na 59,6 %. Ide o príjmy  z  úrokov  a  iných výnosov z   účtov,  vkladov, výhier, akcií,

podielových  listov, vkladových  listov a  dlhopisov.  Oproti rovnakému  obdobiu   roku 2000 je to menej o 30,6 mil. Sk. Nízke percento plnenia rozpočtu tejto dane a jej výber na úrovni rovnakého obdobia minulého roka signalizuje, že celoročný rozpočet nebude naplnený.  Rozhodujúcim   faktorom   neplnenia  tejto  dane,  je   medziročný    pokles úrokových  výnosov, ktoré podliehajú  dani , ako  i  časové   posunutie  výplaty  istín  a úrokov  z  dlhopisov  FNM SR.

2. Dane z majetku
        Dane z majetku sú rozpočtované v objeme 1 600 mil. Sk . Dosiahnuté príjmy boli v čiastke 1 125,8 mil.  Sk  (70,4 %), čo bolo medziročne menej o 16,0 mil. Sk. Výnos dane z dedičstva ^3)  je od 1.mája  2001  ovplyvnený prijatím zákona NR SR o dani z dedičstva, podľa ktorého sú od dane oslobodení dedičia v priamom rade a taktiež výška tejto dane je závislá od jednotlivých aktov konania v priebehu roka.  Na danom objeme dane z  majetku sa podieľali:  daň z   dedičstva a z darovania 170,6  mil. Sk a daň z   finančných a    kapitálových transakcií  955,2 mil. Sk.

3. Domáce dane na tovary a služby 
Domáce   dane   na   tovary  a  služby  sú rozpočtované   v   objeme 93 705,0 mil. Sk.  Príjmy  z týchto   daní za sledované obdobie dosiahli 74 531,0 mil. Sk (79,5 %), čo je nárast oproti rovnakému obdobiu minulého roku o 3 672,4 mil. Sk. Výnosy z týchto daní boli za sledované obdobie ovplyvnené  nárokmi na vrátenie nadmerného odpočtu daní za rok 2000.
             Súčasťou domácich daní na tovary a služby sú: 

      a/ Daň z pridanej hodnoty
Príjmy  ŠR  z  výnosov dane z pridanej  hodnoty sú pre rok 2001 stanovené vo  výške   
      64 950,0  mil.  Sk. Dosiahnuté príjmy  štátneho    rozpočtu   z   výnosov   dane  z
          pridanej   hodnoty   boli  vo  výške  53 353,8  mil. Sk  (82,1 %). Výrazný  vplyv na             vyššie plnenie rozpočtovanej dane  z  pridanej  hodnoty  majú  v tomto roku realizované           dovozy   zo   zahraničia.  Dosiahnutá  skutočnosť   predstavuje  medziročne   nárast  
          o 3 547,7 mil. Sk.

  3) Zákon  č. 151/2001 Z.z., ktorým  sa  mení a dopĺňa zákon SNR č. 318/1992 Zb. o dani z dedičstva, dani       z  darovania a  dani  z prevodu a    prechodu   nehnuteľností   v   znení neskorších  predpisov.   Zákon       nadobudol  účinnosť 1.5.2001.  

    b) Spotrebné dane
           Spotrebné  dane    sú  pre    rok    2001  rozpočtované  v  objeme  28 750,0   mil.  Sk.             Príjmy do  štátneho  rozpočtu  zo   spotrebných   daní   boli  k  30.9.2001 v sume              21 163,9  mil.  Sk,  čo  je  plnenie   na  73,6  % a  znamená   to  medziročný  nárast              123,2 mil. Sk. Z časového hľadiska boli tieto príjmy nižšie o 398,6 mil. Sk.

Jednotlivé druhy spotrebných daní sa na celkovom výnose podieľali nasledovne:    
                                                                                                                            (v mil.Sk)  

Spotrebná   daň z:

Skutočnosť k 30.9.2000

Rozpočet 
r. 2001

Skutočnosť
k 30.9. 2001

%               plnenia

Index 
     v %

palív a mazív | 13 089 | 17 650 | 13 723 | 77,8 | 104,8
liehu | 3 216 | 4 500 | 2 939 | 65,3 | 91,4
piva | 1 012 | 1 600 | 1 037 | 64,8 | 102,5
víno | 287 | 400 | 209 | 52,2 | 72,8
tab.a tab.výr. | 3 437 | 4 600 | 3 256 | 70,8 | 94,7
Spolu | 21 041 | 28 750 | 21 164 | 73,6 | 100,6
   
    c) Dane z použitia tovaru a z  povolenia na výkon činnosti
        Do skupiny domácich daní na tovary a služby sú zahrnuté  i  dane z  povolenia na výkon          činnosti, a to odvody  za dolovací  priestor, rozpočtované 5,0 mil. Sk a prijaté  v sume           4,9 mil. Sk (98,0 %).   

4. Dane z medzinárodného obchodu a transakcií
       Dane  z medzinárodného obchodu a transakcií  sú rozpočtované  v sume  4 080,0 mil. Sk. Plnenie k  30.9.2001  bolo 2 836,4 mil. Sk,  t.j. 69,5 % z ročného rozpočtu. Medziročne boli nižšie o 6 995,5 mil. Sk, v dôsledku toho, že sa od 1.1.2001  neuplatňuje dovozná prirážka. Dosiahnuté príjmy z dovoznej prirážky  v hodnote 280,6 mil. Sk  sú platby z minulých rokov.

    a) Clo 
        Clo je  rozpočtované  vo  výške   3 900 mil. Sk. Skutočný  príjem   z cla  za sledované          obdobie  bol  v hodnote 2 497,9 mil. Sk,  čo znamená  plnenie  ročného rozpočtu  na 
        64,0 % a predstavuje medziročný pokles o 92,3 mil. Sk. Medziročné znižovanie výnosu           cla  znamená  pokračovanie v  doterajších   tendenciách, t.j. znižovanie colných sadzieb v         súlade s medzinárodnými dohodami uzatváranými v priebehu roka. Na výšku výnosov z  

        cla vplýva aj výška finančných prostriedkov, ktoré je možné získať z vymoženia pohľa-            dávok po lehote splatnosti, prípadne   finančných   prostriedkov   vymeraných na základe          vykonaných kontrol.

.   b) Ostatné colné príjmy
        Ostatné colné  príjmy rozpočtované  v  hodnote  180 mil. Sk,  boli dosiahnute vo  výške          57,9 mil. Sk,  t.j. na 32,2 %. Sú  to prijaté pokuty a penále  predpísané colnými orgánmi          a iné príjmy  colnej správy.

B.  Nedaňové príjmy

       Nedaňové  príjmy  pre  rok  2001 sú stanovené  v objeme 21 276,3 mil. Sk. Za hodnotené obdobie dosiahli 19 372,7 mil. Sk, čím sa splnili na 91,1 % z ročného rozpočtu. Nedaňové príjmy tvorí : Osobitný odvod zo zisku  Slovenského  plynárenského priemyslu š.p. v čiastke 5 000 mil. Sk, čo je plnenie na 100 %. Príjem štátneho rozpočtu z odvodu Národnej banky Slovenska podľa  osobitného predpisu^4)  3 845,8 mil. Sk (76,9 %). 
           Prijaté úroky z domácich  úverov a vkladov  dosiahli 946,1 mil. Sk, čo bolo plnenie na 94,0 %. Tvorili ich úroky z bežného hospodárenia štátu pripísané Národnou bankou Slovenska na príjmový účet kapitoly Štátny dlh v čiastke 356,0 mil. Sk a úroky z revolvingového úveru poskytnutého pobočke ČSOB a.s. v sume 590,1 mil. Sk. Príjmy zo splácania úrokov zo zahraničných úverov dosiahli výšku 181,8 mil. Sk (155,0 %).  Pozostávali z príjmov získaných na základe deblokačných operácií vo výške 160,5 mil. Sk, zo splátok úrokov z vládnych úverov v civilnej oblasti 19,3 mil. Sk a z prevzatých pohľadávok od ČSOB a.s. Praha ,  evidovaných v konvertibilných menách v čiastke 2,0 mil. Sk. Ostatné  nedaňové príjmy dosiahli 9 399,0 mil. Sk a zahŕňajú príjmy z podnikania a vlastníctva majetku, administratívne a iné poplatky a platby, kapitálové príjmy a iné nedaňové príjmy. Oproti  tomu  istému  obdobiu  roku  2000  sú nedaňové   príjmy   spolu   vyššie o 6 536,5 mil. Sk. 

C. Granty a transfery

    K  30.9.2001 dosiahli  granty  a transfery hodnotu 10 244,9 mil. Sk. Rozhodujúcou mierou sa na tejto príjmovej položke podieľala kapitola ministerstva dopravy (8386,9 mil.Sk),

4) § 38 ods. 2 zákona NR SR č. 566/1992 Zb. o Národnej banke Slovenska v znení neskorších predpisov.

v súvislosti s prevodmi prostriedkov štátneho fondu cestného hospodárstva , ktoré poskytuje Slovenskej správe ciest ako transfer na výstavbu a opravy diaľnic. Na financovanie potrieb nezahrnutých do výdavkov štátneho rozpočtu  prijali zdroje v podobe grantov a tranferov aj ďalšie rozpočtové kapitoly (uvedené na tabuľke Príjmy ústredne riadených organizácií ŠR k 30.9.2001, stĺpec 5 - mimorozpočtové prostriedky, účet 780). Oproti rovnakému obdobiu roku 2000  boli  granty a transfery nižšie o 8 658,7  mil. Sk. Spôsobené je to najmä použitím prostriedkov z privatizácie akcií ČSOB vo výške 4 110 mil. Sk a prostriedkov štátnych finančných aktív vo výške 3 800 mil. Sk v rovnakom období minulého roka.

D. Príjmy zo splácania úverov , pôžičiek a z predaja účastín 

	Príjmy zo splácania úverov, pôžičiek  a  z  predaja   účastín sú rozpočtované v  objeme 1 200,0 mil. Sk, čo sú príjmy zo splátok domácich úverov a pôžičiek - istín, návratných finančných  výpomocí  poskytnutých  zdravotným  poisťovniam a vrátenej finančnej výpomoci poskytnutej na Program štátnej účasti pri znižovaní spotreby palív  a energie v obytných budovách a bytoch . Plnenie bolo vo výške 489,2 mil. Sk (40,8 %). Z tejto čiastky boli splátky dočasných finančných výpomocí 281,7 mil. Sk a splátky z titulu realizovaných  bankových záruk vo výške 207,5 mil. Sk.

II. Výdavky štátneho rozpočtu 

	Za  I. - III.  štvrťrok  2001  dosiahli  výdavky  celkom  174 629,7 mil. Sk, čo znamená, že plnenie rozpočtu výdavkov, zvýšeného podľa § 12 o rozpočtované výdavky na reštrukturalizáciu bánk a na výstavbu diaľnic (v objeme 10 700 mil Sk), predstavuje 76,4 %. Po vylúčení výdavkov na reštrukturalizáciu   bánk dosiahli výdavky 166 801,9 mil. Sk, čo z hľadiska celoročného rozpočtu predstavuje plnenie na 76,6 %. Medziročne sú výdavky štátneho rozpočtu celkom vyššie o 4 939,1 mil. Sk.  

A . Bežné výdavky
	Bežné  výdavky   štátneho   rozpočtu   na   rok   2001   sú   rozpočtované   v   hodnote
201 649,3 mil. Sk. Za I - III. štvrťrok 2001  výdavky, ktorými  sa  financovali bežné potreby štátneho rozpočtu, dosiahli  151 649,3 mil. Sk  ( 75,2 %) . Medziročne  boli vyššie 

o 3 202,3 mil. Sk. Plnenie ročného rozpočtu podľa jednotlivých druhov výdavkov bolo nasledovné: 

           1. Bežné výdavky na verejnú spotrebu obyvateľstva a štátu
	Tieto výdavky zahŕňajú  mzdy, platy a ostatné osobné vyrovnania všetkých rozpočtových   organizácií,   poistné   a   príspevky   zamestnávateľov   do  poisťovní  a Fondu 
zamestnanosti  a ostatné výdavky , ktorými sa zabezpečuje činnosť rozpočtovej sféry, ako sú platenie nájomného, za energiu, vodu, materiál a dodávky, cestovné pracovníkov, údržba a ďalšie výdavky  za tovary  a  služby,  tvorba    rezerv   a    ďalšie. Sú  rozpočtované v  objeme 87 276,8 mil. Sk  za  sledované  obdobie dosiahli 58 834,0 mil. Sk  a čerpali sa na 67,4 % z celoročného rozpočtu. Oproti tomu istému obdobiu minulého roku boli vyššie o 3 499,5 mil. Sk. 

Medziročné porovnanie jednotlivých výdavkov je v tabuľke:  
                                                                                                                                                                         v mil. Sk

Text

Skutočnosť  
 k 30.9.2000

Skutočnosť
 k 30.9.2001

Stĺpec
    2-1

| 1 | 2 | 3
A.BEŽNÉ  VÝDAVKY | 148 447,0 | 151 649,3 | 3 202,3
a. Bežné výdav. na verejnú spotr. obyv. a štátu | 55 334,5 | 58 834,0 | 3 499,5
b. Bežné transfery | 70 564,6 | 72 839,5 | 2 274,9
- neziskovým organizáciám | 49 646,6 | 60 259,9 | 10 613,3
- podnikateľskému sektoru | 15 692,8 | 8 726,1 | -6 966,7
- finančným inštitúciám | 4 100,2 | 2 527,2 | - 1573,0
- obciam | 1 125,0 | 1 326,3 | 201,3
c. Úroky a poplatky | 22 547,9 | 19 975,8 | -2 572,1
B. KAPITÁLOVÉ  VÝDAVKY | 13 754,8 | 14 420,9 | 666,1
a. Obstaranie kapitálových aktív | 9 670,5 | 9 966,3 | 295,8
b. Kapitálové transfery PO a NO | 1 817,5 | 1 901,6 | 84,1
c. Kapitálové transfery podnikateľ. subjektom | 1 668,7 | 1 943,5 | 274,8
d. Kapitálové transfery obciam | 598,1 | 609,5 | 11,4
C. ÚČASŤ NA MAJETKU, ÚVERY | 7 488,8 | 8 559,5 | 1 070,7
Výdavky spolu | 169 690,6 | 174 629,7 | 4 939,1

	2. Bežné transfery 
	sú rozpočtované sumou 90 733,3 mil. Sk. Sú určené vo forme dotácií a príspevkov neziskovým  organizáciám, podnikateľom, finančným inštitúciám a obecným samosprávam  na čiastočné financovanie ich bežnej činnosti.
         Do  konca  septembra  2001  bol  realizovaný  objem  bežných  transferov vo výške 
72 839,5 mil. Sk (80,3 %). Medziročne to bolo viacej o 2 274,9 mil. Sk.  Zahŕňa realizované transfery  štátneho rozpočtu na tieto účely :
	a) na financovanie bežnej  činnosti  príspevkových  organizácií, dotácie  štátnym účelo- vým fondom, štátom platené poistné za zákonom určené skupiny osôb,  príspevky občianskym združeniam,  nadáciám  a  podobným organizáciám, súkromným  školám, cirkvám, cirkevným školám a cirkevným školským  zariadeniam a najmä na úhradu dávok sociálneho  zabezpečenia a  dávok sociálnej starostlivosti, sa použilo celkom  60 259,9 mil. Sk, čo je 81,6 % ročného rozpočtu, pri medziročnom náraste o 10 613,3  mil. Sk,

	b) podnikateľskému  sektoru   smerovali  zo  štátneho   rozpočtu    transfery  vo  výške 8 726,1 mil. Sk (plnenie  na  71,4 %), čo bolo v porovnaní s rovnakým obdobím minulého roka menej o  6  966,7 mil.  Sk. Príčinou je najmä transfer vo výške 4 110 mil. Sk, ktorý bol v rovnakom období minulého roka poskytnutý najmä Železniciam SR, š.p., z prostriedkov ziskaných od Národnej Banky Slovenska z privatizácie jej účastín v ČSOB, ako aj transfery na riešenie dôsledkov sucha v roku 2000 vo výške 3 800 mil. Sk.

Transfery podnikateľskému sektoru sa poskytli  z rozpočtu týchto rozpočtových kapitol: 
                                                                                                                              v mil. Sk
Kapitola | Rozpočet | Skutočnosť | %
Všeobecná pokladničná správa | 166,5 | 57,4 | 34,5
Ministerstvo hospodárstva | 486,0 | 199,2 | 41,0
Ministerstvo pôdohospodárstva | 7 503,3 | 4 838,8 | 64,5
Ministerstvo dopravy,pôšt a telekomunikácií | 2 944,0 | 2 793,0 | 94,9
Ministerstvo kultúry | 79,8 | 38,2 | 47,9
Ministerstvo školstva | 5,8 | x | x
Ministerstvo obrany | 29,0 | 19,7 | 67,9
Ministerstvo výstavby a regionálneho rozvoja | 6,4 | x | x
Krajské úrady | 999,0 | 779,8 | 78,0
SPOLU : | 12 219,8 | 8 726,1 | 71,4

	V kapitole Všeobecná pokladničná správa sú rozpočtované transfery pre  podnikateľskú sféru vo výške 166,5 mil. Sk. Realizované transfery boli  57,4 mil. Sk, t.j. 34,5 %. Z tejto čiastky bolo použité na Programy zamerané na podporu cestovného ruchu prostredníctvom Slovenskej rozvojovej a záručnej banky š.p.ú 45,0 mil. Sk a na Program znižovania energetickej náročnosti a využitia alternatívnych zdrojov energie 5,4 mil. Sk. Transfery finančným inštitúciám na hospodársku mobilizáciu boli 2,0 mil. Sk. Dotácie výrobným družstvám invalidov na podporu sociálneho programu boli 8,0 mil.Sk a na úhradu poistného 2,0 mil. Sk. Vratky k cene tepelnej energie boli v čiastke 5,0 mil. Sk. 

 	V rezorte Ministerstva hospodárstva SR je z celkového objemu rozpočtovaných dotácií (486,0 mil Sk), určené na výskum a vývoj 196,0 mil.Sk, na úhradu prevádzkových nákladov a sociálne  úhrady  v  uhoľnom  baníctve   166,7 mil. Sk,  v  rudnom  baníctve  119,8  mil. Sk a
3,5 mil. Sk je na cenové rozdiely medzi cenou od výrobcu v tuzemsku a cenou pre konečného spotrebiteľa na dietne potraviny pre chorých na coeliakiu a fenylketomíniu. Skutočné čerpanie za sledované obdobie bolo 199,2 mil. sk (41,0 %). 

  	Najväčší objem rozpočtovaných dotácií  je smerovaný do  rezortu Ministerstva pôdohospodárstva SR (7 503,3 mil. Sk). Tieto dotácie sú určené na vyrovnanie prírodných hospodárskych nevýhod podnikania a rizík v poľnohospodárstve, na podporu jeho produkčných funkcií zameraných na zabezpečenie základnej výživy obyvateľstva, potravinovej bezpečnosti a konkurencieschopnosti domácej výroby a na realizáciu ekologických opatrení. Ku koncu  septembra 2001 sa na  tieto účely sa vyčerpalo 4 838,8 mil. Sk, čo je 64,5 % z rozpočtu. 

	V rezorte dopravy, pôšt a telekomunikácií  sú rozpočtované  bežné transfery na železničnú a kombinovanú dopravu v čiastke 2 944,0 mil. Sk. Z rozpočtovanej čiastky je určené na krytie strát z prevádzky osobnej železničnej dopravy z titulu poskytovania zľavneného cestovného pre vybrané skupiny obyvateľstva 2 924,0 mil Sk a na prevádzku kombinovanej dopravy 20,0 mil. Sk. Skutočne čerpané prostriedky za sledované obdobie boli vo výške  2 793,0 mil. Sk  (94,9 %). 

       Bežné transfery v kapitole ministerstva školstva rozpočtované čiastkou 79,8 mil. Sk, určené na rôzne kultúrne aktivity, boli čerpané spolu vo výške 38,2 mil. Sk (47,9 %).  

           V rezorte ministerstva obrany pre Vojenské lesy a majetky, š.p. Pliešovce, na krytie zvýšených nákladov pri zabezpečovaní lesnej a poľnohospodáskej výroby z dôvodu obmedzenia výroby vojenskou prevádzkou bol schválený bežný transfer 29,0 mil. Sk. Skutočné čerpanie bolo 19,7 mil. Sk (67,9 %). 

           V kapitolách  krajských úradov  z  rozpočtovanej   čiastky  999,0 mil. Sk   bola za sledované obdobie vyčerpaná  čiastka  779,8 mil. Sk (78,0 %). Tieto prostriedky zo štátneho rozpočtu sú určené na pokrytie úbytku tržieb, ktorý vzniká dopravcom v dôsledku poskytovania zľavneného cestovného  pre  vybrané  skupiny obyvateľstva a na zachovanie dopravnej obslužnosti územia.

	  c) Bežné  transfery  finančným inštitúciám rozpočtované v čiastke  3 068,9 mil. Sk  za sledované obdobie dosiahli 2 527,2 mil. Sk (82,3 %). Z tejto čiastky transfer do  Konsolidačnej banky š.p.ú., Bratislava , ktorá je poverená vykonávaním služieb súvisiacich s problematikou realizovaných štátnych záruk bol 1,0 mil. Sk. Finančné prostriedky na poskytnutie štátnej prémie v stavebnom sporení boli v čiastke 1 998,7 mil. Sk. Úhrada majetkovej ujmy  Slovenskej sporiteľne, š.p.ú. a  Konsolidačnej banke  Bratislava, š.p.ú., bola 525,8 mil. Sk a úhrada majetkovej ujmy za zvýhodnené úvery poskytnuté na dofinancovanie družstevnej bytovej výstavby 1,7 mil. Sk.

           d) Obciam sa v štátnom rozpočte určila  suma 1 601,0 mil. Sk, z toho na výkon samosprávnych funkcií obcí 588,0 mil. Sk, na financovanie potrieb mestskej verejnej dopravy v mestách Bratislava, B.Bystrica, Košice, Žilina a Prešov 967,0 mil. Sk a dotácia na činnosť a materiálne vybavenie požiarnych zborov v  Bratislave a Košiciach  46,0 mil. Sk. Za sledované obdobie sa vyčerpala čiastka  1326,3 mil. Sk (82,8 %) a to na tieto účely: 

	- na financovanie samosprávnych funkcií obcí                                        585,9 mil. Sk
 	- na financovanie potrieb verejnej hromadnej  dopravy
             v mestách  Bratislava, B.Bystrica, Košice, Žilina a Prešov                     705,9 mil. Sk 
           - na dotácie požiarnym zborom v Bratislave a Košiciach                           34,5 mil. Sk

       3. Úroky a poplatky

          Zúčtované úroky a poplatky dosiahli  19 975,8 mil. Sk, čo je 84,5 % z rozpočtovanej čiastky (23 639,2 mil. Sk). Podstatnú časť tvorili splátky úrokov súvisiace s financovaním vnútornej zadĺženosti štátu (12 072,6 mil Sk) a   splátky   úrokov,   súvisiace  s  financovaním zahraničného  dlhu (7 340,8 mil Sk). Poplatky súvisiace s úverovými vzťahmi voči domácim a zahraničným veriteľom boli v čiastke 87,6 mil. Sk. Úhrada disážia z emisií štátnych dlhopisov emitovaných na domácom trhu , splatných v r. 2001 bola 128,1 mil. Sk. Úhrada straty z emisií štátnych dlhopisov emitovaných na zahraničných trhoch bola 346,7 mil. Sk. 
       V skupine úrokov z vnútornej zadĺženosti štátu sú zahrnuté predovšetkým výdavky, ktoré súvisia s výplatou  výnosov zo štátnych dlhopisov a štátnych rehabilitačných dlhopisov v objeme 10 956,0 mil.Sk a  zo štátnymi pokladničnými poukážkami emitovanými v  roku 2 000, ktoré sú splatné  v roku 2001  v objeme 1 109,1 mil Sk. Samostatnú skupinu  7,5 mil. Sk, tvorili úroky súvisiace so splácaním záväzkov prevzatých z bývalej federácie z titulu dopadov embarga na podnikateľské subjekty. 
       Úroky vyplývajúce zo záväzkov voči zahraničným veriteľom pozostávali najmä zo splácania úrokov z medzinárodných pôžičiek 487,1 mil. Sk, zo splácania prevzatých záväzkov z  bývalej  federácie  od  ČSOB  evidovaných  v konvertibilných menách zahraničným bankám 
2,6 mil. Sk a zo splátok úrokov súvisiacich s úverom na výstavbu Krivojrožského ťažiarenského úpravárenského kombinátu v Dolinskej na Ukrajine vo výške 26,2 mil. Sk. Na základe uzavretej  "Dohody o pôžičke" a "Dohody o úvere kupujúceho" na financovanie rádiokomunikačnej siete štátnej správy SR, medzi Ministerstvom financií SR a Banque Nationale de Paris , z kapitoly Štátny dlh boli poukázané úroky vo výške 133,3 mil. Sk. Úhrada výnosov zo štátnych dlhopisov emitovaných v  zahraničí bola 6 644,5 mil. Sk. Ostatné platby súvisiace so zahraničným dlhom boli 47,1 mil. Sk.

B. Kapitálové výdavky

	  Kapitálové výdavky v rozpočtovanom objeme 15 426,5 mil. Sk, dosiahli za I.-III. štvrťrok 2001  14 420,9 (93,5 %). Medziročne to bolo viacej o 666,1 mil. Sk.  Kapitálové aktivity štátneho rozpočtu sa financovali  takto:

1) Kapitálové výdavky  rozpočtových organizácií

	Obstarávaním kapitálových aktív v objeme 9 966,3 mil.Sk, čo je 132,2 % z  ročného rozpočtu (7 536,5 mil.Sk),  sa financovala bežná investičná činnosť rozpočtovej sféry a realizovali sa systémové investičné výdavky niektorých kapitol. Plnenie rozpočtu , zvýšeného podľa § 12 o rozpočtované výdavky na výstavbu diaľnic v objeme 6 500 mil. Sk, predstavuje 71,0 %.
         Vyššie čerpanie rozpočtu kapitálových výdavkov je v rezorte  Ministerstva dopravy,  pôšt a telekomunikácií SR, ktorý  má  rozpočtovanú  čiastku 97,0 mil. Sk , ale dosiahnutá skutočnosť    je    vo   výške   5 553,5  mil. Sk.   Vysoké   prekročenie   rozpočtovanej   čiastky (o 5 456,5 mil. Sk) bolo  dôsledkom použitia mimorozpočtových zdrojov, ktoré boli v podstatnej miere použité na financovanie výstavby diaľnic a cestnej siete prostredníctvom tejto kapitoly. Z hľadiska časového plnenia vyššie čerpanie výdavkov bolo v rezorte Kancelária prezidenta SR (78,5 %), Ústavný súd SR (76,4 %), Najvyššší súd SR (89,9 %), Slovenská informačná služba (84,3 %), Ministerstvo vnútra SR (79,7 %), Ministerstvo kultúry SR (105,9 %), Štatistický úrad SR (184,1 %),  Úrad  priemyselného  vlastníctva  SR  (195,5 %),  Krajský  úrad  Trenčín (94,2 %), Krajský úrad Žilina (84,1 %), Krajský úrad B.Bystrica (82,9 %), Krajský úrad Prešov (81,0 %) a  Krajský úrad Košice (97,2 %).

2) Kapitálové transfery
 
a) Kapitálové  transfery  príspevkovým  organizáciám  a iným neziskovým organizáciám  sú rozpočtované v objeme 3 518,7 mil.Sk. Ich  čerpanie   bolo  vo  výške  1 901,6 mil. Sk    (54,0 %). Týmto  sa financovali  investičné potreby príspevkových oganizácií a ostatných neziskových organizácií zo štátneho  rozpočtu. 

b) Kapitálové   transfery   podnikateľským   subjektom   sú   rozpočtované v ročnom     objeme  3 564,8 mil. Sk. Skutočné  plnenie  za sledované obdobie bolo  1 943,5 mil.      Sk, čo je 54,5 %  z  ročného zámeru. Z uvedenej čiastky bol transfer 1690,4 mil. Sk  do     rezortu  Ministerstva  pôdohospodárstva  SR ,  do rezortu  Ministerstva dopravy, pôšt  a     telekomunikácií   SR 176,1  mil. Sk ,   Ministerstva   hospodárstva   SR   62,0  mil. Sk a     Všeobecná pokladničná správa vykázala 15,0 mil. Sk.

c) Kapitálové transfery obciam  boli  rozpočtované vo  výške  806,5 mil. Sk a dosiahli     609,5 mil. Sk  (75,6  %). Týmito transfermi  sa  financovali  kapitálové potreby mestskej     verejnej dopravy  v  mestách  Bratislava,  Banská  Bystrica,  Žilina, Prešov, Košice, vo       výške 302,6 mil. Sk , dokončenie výstavby základných škôl a inej technickej vybavenosti     v rámci  KBV  155,0  mil. Sk,  dotácie  na  rozvojové  programy  obcí  boli 13,8 mil.Sk.      Financovanie verejnoprospešných akcií pre obce a mestá SR  boli v čiastke 113,6 mil.Sk,     dotácie na  technické vybavenie požiarnych zborov v Bratislave a v Košiciach 9,5 mil.Sk     a na výstavbu stanice Mestského požiarneho zboru v Bratislave 15,0 mil. Sk.

C. Účasť na majetku a úvery

	Výdavkové operácie štátneho rozpočtu, spojené s účasťou na majetku, úvermi a pôžičkami  jednotlivcom  a  neziskovým  organizáciám,  sú  rozpočtované   v   celkovom objeme 688,8 mil.  Sk. Skutočné plnenie bolo v 8 559,5  mil. Sk (1 242,7 %).  Plnenie rozpočtu zvýšeného podľa § 12 o  rozpočtované  výdavky  na reštrukturalizáciu bánk v objeme  9 800 mil. Sk,   predstavuje  81,6 %.  Z  tejto  skupiny  výdavkov  bolo  použitých 
7 827,8 mil. Sk na realizáciu osobitných záruk vlády podľa § 12 ods. 5 zák. č. 472/2000 Z.z. a   200,0 mil. Sk na výpomoc štátnemu fondu trhovej regulácie na odstránenie škody v dôsledku sucha v minulom roku. Rezerva na zabezpečenie platobnej schopnosti poisťovní a na krytie potrieb Národného úradu práce sa vyčerpala v rozpočtovanej výške 400 mil. Sk a návratná  finančná výpomoc na Program znižovania energetickej náročnosti a využitia alternatívnych zdrov energie 14,0 mil. Sk. Vklady do Európskej banky pre obnovu a rozvoj a ostatných medzinárodných inštitúcií a fondov boli vo výške 103,2 mil. Sk. Rezerva na štátne záruky za bankové úvery a ručenie štátu za záväzky š.p.ú. sa čerpala  vo výške 14,5 mil. Sk.

III. Predpoklad plnenia štátneho rozpočtu k 31.12.2001

Vychádzajúc z výsledkov a tendencií pokladničného plnenia štátneho rozpočtu za deväť mesiacov tohto roku možno predpokladať, že ku koncu roka sa rozpočtované príjmy bez grantov a transferov prekročia o cca 7,4 mld Sk, čo by zodpovedalo ich plneniu na 104,1 %. Pri predpokladanej sume grantov a transferov 12,0 mld Sk by úhrnné príjmy mohli dosiahnuť 200,0 mld Sk (110,8 %), čo je o 19,4 mld Sk viac, ako sa rozpočtovalo.

Očakávané prekročenie rozpočtovaných príjmov nadväzuje na vyššie inkaso daňových príjmov o 5,4 mld Sk a nedaňových príjmov o 2,6 mld Sk. Príjmy zo splácania úverov, pôžičiek a z predaja účastín sa predpokladajú o 600,0 mil. Sk nižšie, ako sa rozpočtovalo.
V rámci daňových príjmov sa predpokladá nesplnenie daní z príjmov, zisku a kapitálového majetku o cca 1,7 mld Sk. Výpadok dane z príjmov fyzických osôb o 600,0 mil. Sk a najmä dane z príjmov vyberanej zrážkou o 2,0 mld Sk len čiastočne kompenzuje očakávané prekročenie dane z príjmov právnických osôb o 898,0 mil. Sk. 
Súhrnné prekročenie daňových príjmov ide na vrub domácich daní na tovary a služby, v rámci ktorých sa predpokladá prekročenie dane z pridanej hodnoty o 7,5 mld Sk. Výnos daní z majetku a daní z medzinárodného obchodu a transakcií by mal byť nižší spolu o 180,0 mil. Sk ako sa rozpočtovalo. V rámci vyšších nedaňových príjmov predpokladáme, že sa o 2,0 mld prekročia rozpočtované ostatné príjmy a o 494,0 mil. Sk úroky z domácich úverov, pôžičiek a vkladov.
Výdavky štátneho rozpočtu, pri uvedenom predpokladanom plnení príjmov a dodržaní maximálne   prípustného schodku   47,9 mld Sk by mohli dosiahnuť 247,7 mld Sk, čo je o 29,9 mld Sk viac, ako sa rozpočtuje. 
Priestor pre toto prekročenie výdavkov vytvára očakávané vyššie plnenie rozpočtovaných príjmov o cca 7,4 mld Sk ,  získanie nerozpočtovaných 12,0 mld Sk grantov a transferov a oprávnenie vlády vydať dlhopisy v zmysle § 12 zákona o štátnom rozpočte.. Je v ňom teda zahrnutých aj 8,0 mld výdavkov na reštrukturalizáciu bánk a 2,7 mld Sk z titulu emisie štátnych dlhpisov na financovanie diaľnic v zmysle záverov z rokovania vlády SR k materiálu "Predpoklad plnenia štátneho rozpočtu v roku 2001 a návrh na riešenie vybraných výdavkových titulov". ( Predpokladaná úspora 3,0 mld Sk výdavkov rozpočtovaných na úroky a poplatky neovplyvní úhrnný objem realizovaných výdavkov, len ich štruktúru). 
Vláda súčasne rozhodla o použití nadrozpočtových zdrojov z titulu očakávaných vyšších príjmov a úspory výdavkov na úhradu rozpočtovo nezabezpečených potrieb. 
Po premietnutí uvedeného rozhodnutia vlády možno predpokladať prekročenie bežných výdavkov o 3,0 mld Sk, kapitálových o 18,9 mld Sk a výdavkov v kategórii "poskytovanie úverov a pôžičiek, účasť na majetku a splácanie istiny" o 0,8 mld Sk.
V rámci bežných výdavkov sa predpokladá prekročenie rozpočtu rezortu obrany o cca 270 mil. Sk v súvislosti s financovaním účasti príslušníkov Armády SR v mierových misiách. Rozpočet kapitol krajských úradov by sa mal prekročiť o 1,3 mld Sk v nadväznosti na schválené oddlženie krajských úradov, riešenie následkov povodní a krytie potrieb štátnych sociálnych ústavov. V rámci ostatných kapitol sa predpokladá čerpanie výdavkov zhruba na 

rozpočtovanej úrovni. Vysoké prekročenie výdavkov na obstaranie kapitálových aktív (o 18,9 mld Sk) súvisí s financovaním výstavby a údržby diaľnic. Okrem použitia časti nadplánových príjmov štátneho rozpočtu a nerozpočtovaných grantov sa predpokladá zabezpečiť emisou dlhopisov v objeme 2,7 mld Sk. Súčasná situácia na kapitálovom trhu umožňuje umiestniť túto emisiu na domácom trhu.
Predpokladáme, že rozpočtové hospodárenie ku koncu roka sa skončí schodkom vo výške 47,7 mld Sk, čo je o 0,2 mld Sk menej, ako umožňuje zákon o štátnom rozpočte. Z toho schodok z bežného hospodárenia by mal byť 37,0 mld Sk a schodok z titulu financovania výdavkov podľa paragrafu 12 zákona o štátnom rozpočte 10,7 mld Sk. 

IV. Financovanie schodku štátneho rozpočtu a štátneho dlhu

	V roku 2001 sa krytie potrieb štátneho dlhu zabezpečovalo okrem vlastných zdrojov na účtoch štátnych finančných aktív vedených v Národnej banke Slovenska, príjmami zo splátok zahraničných úverov a pohľadávok a najmä peňažnými prostriedkami získavanými na peňažnom trhu formou emisií štátnych dlhopisov. 
	Prehľad financovania štátneho dlhu a priebežného schodku štátneho rozpočtu k 30.septembru 2001 znázorňuje tabuľka.                                                                                                                                                                                                              v mil. Sk
Položka | Stav súhrnného účtu k 31.12.00 | Zdroje | Potreby | Stav súhrnného účtu k 30.09.01
1. Emisie štátnych dlhopisov na: | 0,7 | | | 270,2
- splátky istín ŠD, ŠRD | | 37 900,7 | 37 631,2 |
- prostriedky zo ŠR na úhradu disážia | | 474,8 | 474,8 |
-spl. istín z úveru Matra Com a medz. pôž. | | 1 140,5 | 1 140,5 |
- vyspor. záväzku Nemecko emisiami ŠD | | 1 933,2 | 1 933,2 |
-emisie ŠD na krytie bil. účtu za r.2000 | | 15 215,9 | 15 215,9 |
2.Emisie ŠD na krytie schodoku ŠR za rok 2000 (bilančný účet) krytý | -27 648,5 | 27 648,5 | 0,0 | 0,0
- príjmami zo ŠD určenými na reštr. bánk | 12 432,5 | 0,0 | 12 432,5 | 0,0
- príjmami z ŠPP emitovaných v r.2000 | 17 319,9 | 1 109,1 | 18 429,0 | 0,0
3. Štátne finančné aktíva | 1 143,6 | 1 533,3 | 2 395,7 | 281,2
4. Príjmy zo splát. zahran. úv. a pôžič. | 854,7 | 1 819,9 | 2 493,9 | 180,7
5. Vklady na mimorozpočtových účtoch | 1 504,7 | 96,9 | 961,1 | 640,5
6. Priebežný schodok r.2001 krytý | 0,0 | | 22 877,9 | -22 877,9
- príjmami z ŠPP bežného roka | 0,0 | 22 602,7 | | 22 602,7
- príjmami zo štát. dlhop. na reštrukt. bánk | 0,0 | 7 827,8 | 0 | 7 827,8
Spolu: | 5 607,6 | 119 303,3 | 115 985,7 | 8 925,2
	Nepoužité  peňažné  prostriedky  na  súhrnnom  účte  štátu  z r.2000 vo výške 5 607,6 mil. Sk v súlade s platnými rozpočtovými pravidlami prešli do r. 2001 a používajú sa na financovanie štátneho dlhu v tomto roku. 
	Jedným zo zdrojov financovania štátneho dlhu boli peňažné prostriedky získané z emisií štátnych dlhopisov na domácom trhu vo výške 64 018,1 mil. Sk (zostatok z r. 2000 predstavuje sumu 0,7 mil. Sk). Tieto prostriedky sa použili na:
- splátky istín štátnych dlhopisov z predchádzajúcich rokov  v objeme 31 829,0 mil. Sk,
- úhradu istín štátnych dlhopisov emitovaných v zahraničí v sume 6 269,7 mil. Sk.
- úhradu časti istiny v zmysle zmluvy uzavretej medzi vládou Slovenskej republiky, vládou Českej republiky a vládou Spolkovej republiky Nemecko o ukončení vzájomného zúčtovacieho styku a vysporiadaní vzajomných záväzkov a pohľadávok v prospech Spolkovej republiky Nemecko vo výške 1 933,2 mil. Sk,
- umorenie časti bilančného účtu r. 2000 vo výške 15 215,9 mil. Sk,
- úhradu časti záväzku z medzinárodných pôžičiek, prijatých v r. 1991 na podporu platobnej bilancie bývalej čs.  federácie v sume 718,7 mil. Sk,
- splátku časti záväzku v zmysle "Dohody o pôžičke", uzavretej medzi Ministerstvom financií  SR a Banque Nationale de Paris v sume 421,8mil. Sk,
- splátku istiny zo štátnych rehabilitačných dlhopisov oprávneným majiteľom v sume 7,3 mil. Sk,
	V zmysle § 12 ods. 5 Zákona č. 472 /2000 Z.z. o štátnom rozpočte SR na rok 2001 a na základe uznesenia vlády SR č. 1133 zo dňa 22.12.1999, kde vláda SR odsúhlasila prevzatie osobitnej záruky vlády za úvery Slovenskej sporiteľne, a.s., Investičnej a rozvojovej banky, a.s. a Všeobecnej úverovej banky, a.s. poskytnuté Konsolidačnej banke, š.p.ú. a Slovenskej konsolidačnej, a.s. na finančné krytie postúpenia klasifikovaných úverov, boli peňažné prostriedky z emisií štátnych dlhopisov v sume 7 827,8 mil. Sk použité na krytie výdavkov štátneho rozpočtu z toho titulu.
	Prostriedky zo štátneho rozpočtu vo výške 474,8 mil. Sk sa použili na úhradu disážia z emisií štátnych dlhopisov splatných v roku 2001. 
	Ďalším zdrojom financovania štátneho dlhu boli prostriedky štátnych finančných   aktív  Slovenskej  republiky  (zostatok  z  roku  2000  predstavuje sumu 1 143,6 mil. Sk). Štátne finančné aktíva  vzrástli k 30.09.2001 o 1 533,4 mil. Sk, ktoré sa použili na:
-	splátku záväzku Slovenskej republiky voči Ruskej federácii vo výške 1 177,6 mil. Sk, ktoré Slovenské elektrárne poslali na účet ŠFA,

- úhradu časti záväzku z medzinárodných pôžičiek, prijatých v r. 1991 na podporu platobnej bilancie bývalej čs. federácie v sume 727,8 mil. Sk,
- splátku časti istiny v zmysle zmluvy uzavretej medzi vládou Slovenskej republiky, vládou Českej republiky a vládou Spolkovej republiky Nemecko o ukončení vzájomného zúčtovacieho styku a vysporiadaní vzajomných záväzkov a pohľadávok v prospech Spolkovej republiky Nemecko vo výške 170,0 mil. Sk.
	Suma 200,0 mil. Sk bola poskytnutá prostredníctvom štátneho rozpočtu Štátnemu fondu trhovej regulácie SR na základe Zmluvy o návratnej finančnej výpomoci. Tieto finančné prostriedky sú určené na riešenie dopadov katastrofálneho sucha v poľnohospodárstve a lesnom hospodárstve v roku 2000.
	Štátny fond trhovej regulácie odviedol do ŠFA sumu 354,8 mil. Sk, časť ktorých sa účelovo použili podľa uznesenia vlády Slovenskej republiky č. 395 z 9. mája 2001 ( 55,7 mil. Sk - výstavba rómskych škôl,  64,4 mil. Sk -  prioritne na riešenie živeľných pohrôm).
	Príjmy zo splátok zahraničných vládnych úverov a vládnych pohľadávok a ostatné príjmy, ako  ďalší  zdroj  financovania  štátneho dlhu, predstavovali zostatok zdrojov z roku 2000 v objeme 854,7 mil. Sk a získané zdroje v priebehu roka 2001 vo výške 1 819,9 mil. Sk.  Tieto prostriedky sa použili:
- na úhradu záväzku voči Investičnej banke a.s. Praha, za úver poskytnutý na financovanie    integračnej    akcie    KŤUK   Dolinská    na  Ukrajine  vo   výške 180,7 mil. Sk,
- na úhradu termínovaného vkladu FNM SR vo výške 103,0 mil. Sk na základe dodatku č.2 k Dohode o finančnom zabezpečení postúpenia pohľadávok organizácií a podnikov podľa rozhodnutia Ministerstva financií SR č.9,
- na splatenie časti istiny v zmysle zmluvy uzavretej medzi vládou Slovenskej republiky, vládou Českej republiky a vládou Spolkovej republiky Nemecko o ukončení vzájomného zúčtovacieho styku a vysporiadaní vzajomných záväzkov a pohľadávok v prospech Spolkovej republiky Nemecko vo výške 771,2 mil. Sk,
- na úhradu záväzkov voči zahraničiu v oblasti tzv. bývalého centrálneho devízového zdroja, delimitovaného na Slovenskú republiku v rámci delenia majetku čs. federácie v objeme 28,7 mil. Sk,
- splátku časti záväzku v zmysle "Dohody o pôžičke" a "Dohody o úvere kupujúceho", uzavretých medzi Ministerstvom financií  SR a Banque Nationale de Paris v sume 110,3 mil. Sk,
-	na poskytnutie návratných prostriedkov  Železniciam SR v objeme 1 300,0 mil. Sk, z úhrady istiny za realizáciu jadrového paliva od Slovenských elekrární a.s..

	Súčasťou súhrnného evidenčného účtu štátu boli  tiež príjmy z výnosu lotérií, stávkových hier a ostatné mimorozpočtové príjmy, ktorých stav k 31.09.2001 predstavoval sumu 640,5 mil. Sk.
	K 30. septembru vo väzbe na emisné podmienky Ministerstvo financií  splatilo pokladničné poukážky v menovitej hodnote 18 429,0 mil. Sk, ktoré boli emitované na krytie schodku štátneho rozpočtu za rok 2000.
	Zákonom NR SR č. 372/1999 Z.z. o štátnom rozpočte na rok 2000 sa v § 12 ods. 2 písm. d) a g) stanovilo, že MF SR na účely reštrukturalizácie bánk a na splnenie záväzkov zo štátnej záruky za úvery Vodohospodárskej výstavby, š.p. Bratislava vydá štátne dlhopisy ako zdroj krytia týchto výdavkov v roku 2000, ktoré zvýšili vykázaný schodok štátneho rozpočtu nad rozsah § 1 ods. 2 spomínaného zákona. Celkový schodok štátneho  rozpočtu  za  rok  2000 dosiahol  tak  sumu 27 648,5 mil. Sk a jeho časť vo výške 12 432,5 mil. Sk bola krytá predmetnými krátkodobými účelovými dlhopismi, ktoré sa previedli v roku 2001 na bilančný účet roku 2000.
	K 30. septembru r.2001 na krytie priebežného schodku štátneho rozpočtu Ministerstvo financií  emitovalo  štátne   pokladničné  poukážky  s   lehotou  splatnosti   9 mesiacov v sume 
22 602,7 mil. Sk pri priemernej úrokovej sadzbe 7,714 % p.a., pričom priemerná úroková sadzba z 9 mes. BRIBORu za toto obdobie predstavovala 7,855 % p.a. a splatnom úroku vo výške 1 322,3 mil. Sk. Porovnanie vývoja akceptovaných výnosov do splatnosti z emisií ŠPP a 9 mes. BRIBORu v roku 2001 znázorňuje nasledujúci graf:

	Ministerstvo financií hodnotí pozitívne emisie ŠPP predovšetkým z rozpočtového zámeru a to minimalizovať náklady štátneho dlhu v nasledujúcich obdobiach. V súčasnom období emisie ŠPP zodpovedajú potrebám schodku štátneho rozpočtu, ktorý ku koncu septembra predstavoval sumu 22 877,9 mil. Sk.
	Od začiatku roka sa získali na financovanie priebežného schodku štátneho rozpočtu   ako   aj   na   financovanie   štátneho   dlhu   celkové  zdroje  v  objeme 119 303,3 mil. Sk, ktoré kryli celkové potreby v objeme 115 985,7  mil. Sk.
	Po zohľadnení zostatku   voľných   zdrojov financovania  štátneho  dlhu, ktoré prešli z r. 2000 vo výške 5 607,6  mil. Sk, prebytok zdrojov z financovania sa prejavil v zostatku súhrnného účtu štátu k 30.09.2001 vo výške 8 925,2  mil. Sk. 

V. Záver

	Dosiahnuté výsledky k 30.9.2001 potvrdzujú trend plnenia štátneho rozpočtu z 1.polroka 2001. Predovšetkým sa potvrdilo pokračovanie pozitívneho vývoja príjmov, ktorý umožňuje predpokladať, že sa celoročný rozpočet príjmov prekročí o cca 7,4 mld Sk (okrem nerozpočtovaných grantov a transferov). Preto príjmy naďalej nepredstavujú rizikový faktor dodržania rozpočtovaného schodku štátneho rozpočtu. 
	Napriek tomu, že vývoj výdavkov bol z hľadiska časovej primeranosti v súlade s vývojom  príjmov, čo sa prejavilo  uspokojivým plnením rozpočtu schodku na úrovni 48,7 %, zostávajú práve výdavky rizikovým faktorom udržania rozpočtovaného schodku. Riziká súvisia s potrebou financovania niektorých nerozpočtovaných výdavkov, ktorých zdrojom financovania nie sú granty a transfery.  Pre ich zabezpečenie je potrebné skombinovať financovanie čiastočne z vlastných zdrojov vzniknutých z "úspor" na výdavkoch a čiastočne z cudzích zdrojov. Použitie cudzích zdrojov sa  predpokladá do výšky 2,7 mld Sk v súlade s § 12 zákona o štátnom rozpočte. 
	Doterajší vývoj rozpočtového hospodárenia a predpokladaný vývoj výdavkov a možnosti ich financovania do konca roka umožňuje očakávať, že schodok štátneho rozpočtu neprekročí 47,7 mld Sk (vrátane § 12), čo je v súlade so zákonom o štátnom rozpočte na tento rok.
	V záujme dosiahnutia tohto cieľa je nevyhnutné realizovať uznesenie, ktoré vláda prijala k materiálu "Predpoklad plnenia štátneho rozpočtu v roku 2001 a návrh na riešenie vybraných výdavkových titulov".